पाएं अपने शहर की ताज़ा ख़बरें और फ्री ई-पेपरडाउनलोड करें
जीटी रोड पर स्थित मार्कफेड के सामने ट्रक चालक ने बाइक सवारों को टक्कर मार दी। जिसमें स्क्रैप व्यापारी की मौत हो गई। जबकि पीछा बैठा नौजवान की हालत गंभीर है। मृतक की पहचान बलराज कुमार (40) पुत्र बंसी लाल वासी सामने गोदाम, पुराना सिनेमा रोड़ के तौर पर हुई है। जानकारी के मुताबिक बलराज कुमार मंडी गोबिंदगढ़ में स्क्रैप का काम करता था।
वह अपने दोस्त विकास जस्सल पुत्र मोहन लाल जस्सल के साथ मंडी गोबिंदगढ़ से अपनी बाइक पर मंडी से वापस खन्ना की ओर आ रहा था। जैसे ही वह हाईवे पुल पर मार्कफेड के सामने पहुंचे तभी एक ट्रक की चपेट में आकर बाइक गिरने से गंभीर घायल हो गए। हादसे में बलराज कुमार की मौके पर ही मौत हो गई। जबकि उसका दोस्त विकास जस्सल हादसे में गंभीर घायल हो गया। उसे एक निजी अस्पताल में भर्ती करवाया गया। उधर, मृतक बलराज के शव का पोस्टमार्टम कर उसके परिजनों को सौंप दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn